《满江红 其七 赠张月陵，七叠前韵》
清代·董元恺

季方难兄，有爱弟、清河挺出。群推是、池塘春草，玉和金密。

玩世推章科斗字，惊人风雨蛟龙笔。记翩翩、裘马少年时，今无匹。

原不慕，对君漆。谁能驻，援戈日。恨间关转徙，艰难薪栗。

小艇载诗更载酒，砚田种秫非栽木。听君家、说尽谷城书，还丹术。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。